# data[].attributes.body
สวัสดีครับ กระผมนายวริศ ทวีผล 6713021 ชื่อเล่น เกม ปัจจุบันศึกษาอยู่ ณ มหาวิทยาลัยมหิดล คณะวิศวกรรมศาสตร์ สาขา วิศวกรรมเครื่องกล

เดิมมาจากโรงเรียนวิทยาศาสตร์จุฬาภรณราชวิทยาลัย พิษณุโลก ภูมิลำเนาอาศัยอยู่ที่ ตำบลนครชุม อำเภอเมือง จังหวัดกำแพงเพชร

รู้สึกดีใจและยินดีอย่างยิ่งที่เข้ามาศึกษาในรั้วมหาวิทยาลัยมหิดลครับ

# data[].attributes.headline
กิจกรรมปฐมนิเทศ

# data[].attributes.subject
กิจกรรมปฐมนิเทศ

# data[].attributes.body
ปฐมนิเทศในมหิดลสิทธาคาร

เป็นกิจกรรมที่ก่อนจะเข้ารู้สึกตื่นเต้นอย่างมาก เนื่องจาก จะได้เข้าไปร่วมกิจกรรมภายในมหิดลสิทธาคาร ซึ่งเมื่อเข้าไปภายในมหิดลสิทธาคารก็ได้สัมผัสถึงบรรยากาศอันยิ่งใหญ่ การแสดงที่น่าตื่นตาตื่นใจ รวมถึงยังได้รับคำแนะนำจากรุ่นพี่ที่มาถ่ายทอดประสบการณ์ รู้จักมหาวิทยาลัยมหิดลดีขึ้นจากการได้ชมวีดีทัศน์ และยังได้รับมุมมองแง่คิดดีๆจากคณาอาจารย์ที่ได้มากล่าวแนะนำนักศึกษาในกิจกรรม ซึ่งกิจกรรมนี้นอกจากจะได้รับของขวัญเป็นถุงผ้าและคำอวยพรที่เขียนโดยพี่ๆและอาจารย์ ก็ยังได้รับความรู้ในเรื่องของวิธีการจัดการเรียนการสอน หลักสูตรของมหาวิทยาลัย จุดบริเวณพื้นที่ต่างๆของมหาวิทยาลัยมหิดล ประวัติความเป็นมาของมหิดล ซึงเป็นการสร้างความประทับใจอันยิ่งใหญ่ภายใต้รั้วมหาวิทยาลัยมหิดลแห่งนี้ และยังเป็นกิจกรรมที่สำคัญที่ทำให้รู้สึกรัก ผูกพันธ์และภูมิใจในมหาลัยมหิดล

ความรู้ที่ได้รับจากกิจกรรม: ประวัติของมหาวิทยาลัยมหิดล แรงบันดาลใจจากวีดีทัศน์และเรื่องราวชีวิตของรุ่นพี่ศิษย์เก่า รายละเอียดของหลักสูตรต่างๆในมหิดล ความรู้ในด้านการเรียนในชีวิตมหาลัย

# data[].attributes.headline
นัดเพื่อนต่างคณะมาเล่นกีฬาด้วยกัน

# data[].attributes.subject
นัดเพื่อนต่างคณะมาเล่นกีฬาด้วยกัน

# data[].attributes.body
Mission_ID : MU010

นัดเพื่อนต่างคณะมาเล่นกีฬาด้วยกัน

จากกิจกรรมรักน้องก่อนหน้าทำให้ได้รู้จักเพื่อนมากมาย ซึ่งก็ได้พบเพื่อนต่างคณะที่มีความชอบการเล่นกีฬาที่เหมือนกัน ซึ่งก็ได้มีการนัดกันเพื่อเล่นฟุตบอลในช่วงเย็น ณ สนามฟุตบอลหลังตึกLA โดยในกลุ่มที่นัดกันมาเล่นต่างมาจากหลากหลายคณะ เช่น วิทยาศาสตร์การกีฬา แพทย์PI แพทย์รามา ทันตแพทย์ สิ่งแวดล้อม และเพื่อนที่มาจากวิทยาเขตกาญจนบุรี ซึ่งสิ่งที่ได้รับนอกเหนือจากความสนุกจากการเล่นกีฬาแล้วนั้น ยังทำให้ได้รับมิตรภาพใหม่ๆจากเพื่อนใหม่ๆ เปรียบเสมือนได้รับการต้อนรับจากมหาวิทยาลัยมหิดลด้วยมิตรภาพที่เข้ามาเติมเต็มชีวิตในช่วงมหาลัยไม่ให้เหี่ยวเฉา และคิดว่าด้วยมิตรภาพของเพื่อนที่ได้จากกิจกรรมก่อนหน้าและยังมีการเล่นกีฬาเพื่อเพิ่มความแน่นแฟ้นในมิตรภาพ ส่งผลให้มีเครือข่ายเพื่อนๆที่พร้อมให้ความช่วยเหลือในด้านต่างๆ ที่อาจเผชิญในรั้วมหาลัยในอนาคตได้

ความรู้ที่ได้รับจากกิจกรรม: สอดคล้องกับ Mahidol Core Values เช่นในด้าน ความกลมกลืนกับสรรพสิ่ง โดย จะได้จากการพูดคุยสื่อสารกัน ให้เกียรติเพื่อนๆเมื่อได้ทำความรู้จัก พูดคุยอย่างเปิดกว้าง รับฟังสิ่งต่างๆของเพื่อนโดยไม่มีอคติ แนะนำเพื่อนไปในทางที่ถูก รวมถึงยังได้รับมุมมองในแต่ละแนวคิดจากเพื่อนๆในแต่ละคณะในด้านการเรียน และการใช้ชีวิตในรั้วมหาลัย

# data[].attributes.headline
กิจกรรมรักน้อง

# data[].attributes.subject
กิจกรรมรักน้อง

# data[].attributes.body
รักน้อง กิจกรรมแรกในรั้วมหิดล

เป็นกิจกรรมแรกตั้งแต่เข้ามาในรั้วมหิดล ช่วงแรกที่เข้าร่วมก็จะรู้สึกเกร็งๆเนื่องจากไม่รู้จักใคร หลงทางในช่วงที่เดินตามหาจุดลงทะเบียน แต่เมื่อผ่านกิจกรรมละลายพฤติกรรมก็รู้สึกได้ถึงมิตรภาพใหม่ๆ ได้รับการดูแลจากพี่สตาฟเป็นอย่างดี ได้รับความสนุกสนานจากกิจกรรมที่พี่ๆได้จัดขึ้น รู้สึกได้ถึงความตั้งใจของพี่ๆทุกคนที่ได้จัดเตรียมกิจกรรมนี้ขึ้นมา รวมทั้งยังได้รับความรู้จากที่พี่ๆได้แนะแนวในด้านการใช้ชีวิตในมหาลัยขึ้นมา เช่น เรื่องการจัดการชีวิต work-life balance การเตรียมตัวในช่วงสอบ การจัดการความเครียด อีกทั้งยังเป็นการชี้แนะแนวทางในชีวิตการเรียนในมหาวิทยาลัยกระผมคิดว่ากิจกรรมนี้เป็นกิจกรรมที่สำคัญสำหรับมหาวิทยาลัยมหิดล เนื่องจาก ผมรู้สึกถึงการปรับตัวให้เข้ากับชีวิตมหาลัยได้เร็วขึ้นจากการเข้าร่วมกิจกรรมนี้ อีกทั้งยังได้รับมิตรภาพจากเพื่อนภายในกลุ่มที่จะคอยพึ่งพากันในอนาคต ได้รับเพื่อนจากกิจกรรมนี้เยอะมาก และยังได้รับประสบการณ์ที่ถ่ายทอดจากพี่ๆเป็นอย่างดี

ความรู้ที่ได้รับจากกิจกรรม: การใช้ชีวิตมหาลัยที่สมดุลระหว่างการเรียนและการเล่น ทักษะการทำงานเป็นกลุ่ม การบำเพ็ญประโยชน์โดยเป็นกิจกรรมการทำสมุด ความรู้เกี่ยวกับการสื่อสารเพื่อสร้างมิตรภาพ อีกทั้งยังได้รับความสนุกสนานจากกิจกรรมที่พี่ๆจัดขึ้น

# data[].attributes.headline
เข้าร่วมชมรมของคณะ

# data[].attributes.subject
เข้าร่วมชมรมของคณะ

# data[].attributes.body
Mission_ID : MU013

เข้าร่วมชมรมAutotech

ชมรมAutotech เป็นชมรมของคณะวิศวกรรมศาสตร์ โดย มีกิจกรรมหลักเป็นการสร้างรถเพื่อนำไปประกวดแข่งขัในเวทีต่างๆ ซึ่งความชอบส่วนตัวที่มีความหลงใหลในด้านยานยนต์ ทำให้ตัดสินใจสมัครเข้าร่มชมรมอย่างไม่ลังเล แต่เนื่องด้วยชมรมAutotech ของคณะวิศวกรรมศาสตร์ไม่ได้มีการเข้าแข่งขันมานานทำให้รถที่เคยใช้นั้นไม่อยู่ในสภาพที่สามารถนำไปเข้าร่วมเวทีแข่งขันได้ในทันที ซึ่งมีความจำเป็นต้องศึกษากฎกติกาการเข้าร่วมการประกวด ซึ่งในระดับชั้นปี1 จะได้รับหน้าที่ในการแปลกฎกติกาในแต่ละข้อจากภาษาอังกฤษมาเป็นภาษาไทย ซึ่งได้รับความรู้และความเข้าใจพื้นฐานเกี่ยวกับการสร้างรถ เกณฑ์ความปลอดภัย และพื้นฐานทางวิศวกรรมยานยนต์ และได้รับการต้อนรับและคำแนะนำที่ดีจากรุ่นพี่ที่มีความชำนาญของชมรม

ความรู้ที่ได้รับจากกิจกรรม: ความรู้ด้านยานยนต์การออกแบบโครงรถ การออกแบบเครื่องยนต์ อัตราส่วนการฉีดน้ำมันต่ออากาศ กฎกติการทั่วไปในการส่งรถเข้าแข่งขัน และจากการได้รับหน้าที่แปลกฎกติกาจากภาษาอังกฤษเป็นภาษาไทยก็ทำให้ได้รู้ศัพท์ทางวิศวกรรมมากยิ่งขึ้นและทำให้ได้เข้าใจในโครงสร้างพื้นฐานของรถและกติกาการแข่งขัน